**LĒMUMS**

Liepājā

|  |  |
| --- | --- |
| 2024. gada 18. aprīlī |  Nr.153/4(prot. Nr.4, 12.§) |

Par konceptuālu atbalstu

Pašvaldību likums kā vienu no pašvaldību autonomajām funkcijām noteic pašvaldībai veicināt dzīvojamās fonda veidošanu, uzturēšanu un modernizēšanu, lai izpildītu Liepājas valstspilsētas un  Dienvidkurzemes novada attīstības programmā 2022.-2027. gadam ietverto stratēģisko mērķi – radīt labvēlīgus apstākļus jaunu kvalitatīvu daudzdzīvokļu dzīvojamo māju būvniecībai, ievērojot Liepājas valstspilsētas pašvaldības domes 2023. gada 23. marta saistošos noteikumus Nr.4 “Lokālplānojuma, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā, teritorijas izmantošanas un apbūves noteikumi un grafiskā daļa”, kas noteic zemesgabala Klaipēdas iela 138, Liepājā galvenos izmantošanas veidus mazstāvu un daudzstāvu dzīvojamo māju apbūvei, pamatojoties uz Pašvaldību likuma 4. panta pirmās daļas 10. punktu un 10. panta pirmās daļas pirmo teikumu, izskatot Liepājas valstspilsētas pašvaldības domes pastāvīgas Attīstības komitejas 2024. gada 11. aprīļa lēmumu (sēdes protokols Nr.4), Liepājas valstspilsētas pašvaldības dome **nolemj:**

Konceptuāli atbalstīt lokālplānojuma, kas groza Liepājas pilsētas teritorijas plānojumu zemesgabalam Klaipēdas ielā 138, Liepājā, teritorijā esošo zemesgabalu sadalīšanas rezultātā izveidoto, daudzstāvu dzīvojamo māju apbūvei paredzēto zemes vienību nodošanu atsavināšanai, nosakot galveno izmantošanas veidu – daudzstāvu dzīvojamās apbūves teritorija.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, Izpilddirektora birojam |